Este un program finanțat de Guvernul României prin fondurile europente primite prin PNRR.
Programul "Prima Conectare" din 2024 aduce noi oportunități pentru familiile cu venituri reduse din România.
Guvernul a alocat sume substanțiale pentru sprijinirea familiilor care nu au acces la sistemele publice de alimentare cu apă și canalizare.
Fiecare familie eligibilă, cu un venit pe membru de familie sub 1.700 de lei, poate primi până la 1.900 de euro pentru a se racorda la aceste servicii esențiale.
Guvernul a anunțat că au fost derulate două sesiuni ale programului, în care s-au alocat aproape 300.000 de lei pentru 34.000 de gospodării. Fondurile totale pentru "Prima Conectare" în 2024 se ridică la 850 de milioane de lei.
Laurențiu Neculaescu, președintele Administrației Fondului pentru Mediu, spune că programul este finanțat din fondurile PNRR și s-au aprobat recent contracte noi de 48 de milioane de lei.
"În cele două sesiuni derulate până acum, avem undeva în jur de 300 de milioane de lei contractați și undeva la 34.000 de gospodării care vor beneficia de branșamentele de apă și canal", a spus Laurențiu Neculaescu.
Este important de menționat că acest program este destinat exclusiv persoanelor singure sau familiilor cu venituri reduse. Cei interesați trebuie să se adreseze operatorilor de apă și canalizare din localitatea lor pentru a solicita finanțarea și a îndeplini formalitățile necesare pentru a beneficia de acest sprijin financiar, potrivit dcnews.ro